Diari Oficial de la Generalitat Valenciana


Sumari del DOGV 9164, del 01-09-2021 (2021/8854)

RESOLUCIÓ de 26 d'agost de 2021, del president de l'Institut Valencià de Cultura, per a la concessió de les ajudes al foment d'activitats musicals durant els mesos de desembre de 2020 a novembre de 2021.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9164

Data del DOGV
:   01-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8854


Data del document
:   26-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 d'agost de 2021, del president de l'Institut Valencià de Cultura, per a la concessió de les ajudes al foment d'activitats musicals durant els mesos de desembre de 2020 a novembre de 2021. [2021/8854]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 06.04.2021, del president de l'Institut Valencià de Cultura, per la qual es convoquen subvencions per al foment d'activitats musicals durant els mesos de desembre de 2020 a novembre de 2021 (DOGV 9057, 09.04.2021), i tenint en compte els fets següents.  
  
  
Exposició de fets  
Primer. Per mitjà de la Resolució de 06.04.2021, del president de l'Institut Valencià de Cultura, es va convocar la concessió de subvencions destinades al foment d'activitats musicals durant els mesos de desembre de 2020 a novembre de 2021, d'acord amb el que preveu l'Ordre 8/2020, d'11.06.2020, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Segon. De conformitat amb el que preveu el resolc tercer de la convocatòria, el termini de presentació de sol·licituds era de vint dies hàbils, a comptar des de l'endemà de la seua publicació, per la qual cosa va finalitzar el 10.05.2021, i s'han presentat cinc-centes vint-i-tres (523) sol·licituds per part de les diferents persones físiques i jurídiques interessades.  
Tercer. En atenció al que disposa l'article 6 de l'Ordre 8/2020, de bases reguladores, la comissió tècnica de valoració, nomenada per resolució del president de l'Institut Valencià de Cultura de data 13.05.2021, degudament constituïda i reunida en sessió plenària virtual el dia 04.06.2021 i en sessions plenàries presencials els dies 06.07.2021 i 08.07.2021, ha portat a efecte l'estudi dels expedients de sol·licitud i ha valorat els projectes, d'acord amb els criteris objectius d'atorgament continguts en l'article 43.1, de les bases reguladores, i desenvolupats en el resolc cinqué de la convocatòria, emetent l'acta corresponent.  
  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica de valoració nomenada a l'efecte, a la qual es va donar difusió a través de la pàgina web de l'Institut Valencià de Cultura (http://ivc.gva.es), i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; a més d'aquests requisits s'han tingut en compte altres fets, al·legacions i proves adduïdes per les entitats interessades.  
  
Totes les sol·licituds d'ajuda valorades s'han presentat dins del termini establit en el resolc tercer punt 1 de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
  
Fonaments normatius  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006 de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020), d'ara en avant, bases reguladores.  
Quart. La Resolució de 06.04.2021, del president de l'Institut Valencià de Cultura, per la qual es convoca la concessió de subvencions destinades al foment d'activitats musicals durant els mesos de desembre de 2020 a novembre de 2021 (DOGV 9057, 09.04.2021), d'ara en avant, resolució de convocatòria.  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2.2.l entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua banda, l'article 4.2.j disposa que correspon a la presidència la competència per a exercir aquestes funcions.  
Per tot això, en virtut de l'exposició de fets i dels fonaments normatius que han quedat exposats, vista l'acta-proposta evacuada per la comissió tècnica de valoració i la proposta de resolució elevada pel director general de l'Institut Valencià de Cultura, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir subvenció a les sol·licituds per al foment d'activitats musicals per un import total d'un milió cent vint-i-huit mil euros (1.128.000,00 ?), segons les modalitats i els beneficiaris que s'especifiquen tot seguit.  
L'import global màxim d'aquestes ajudes és d'un milió cent vint-i-huit mil euros (1.128.000, 00 ?), que es financen amb càrrec a la línia de subvenció S6427000, «Foment d'activitats musicals», entitat 00546, de la secció 09, del capítol IV del pressupost de l'Institut Valencià de Cultura.  
  
Segon  
Les ajudes concedides mitjançant aquesta resolució estan acollides al règim de minimis establit en l'article 16 de l'Ordre 8/2020, de bases reguladores.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc seté de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als deu dies hàbils següents des de la publicació, i a la justificació per part dels beneficiaris, d'acord amb el resolc huité, fins a la data de 30.11.2021 assenyalada en el mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
Quart  
Donar publicitat a les ajudes concedides en compliment de l'article 18.1 de la Llei 38/2003, de 17 de novembre, general de subvencions, i de l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana. Un fet que respon al desig de l'Institut Valencià de Cultura de posar a disposició de la ciutadania la màxima informació d'accés a la cultura.  
  
  
Cinqué  
Arxivar les sol·licituds o denegar l'ajuda sol·licitada als projectes d'activitats musicals que es relacionen tot seguit i pels motius que s'especifiquen:  
A. No ha aconseguit la puntuació mínima de 50 punts per a poder ser proposat com a beneficiari, exigida en el resolc cinqué, punt 1, de la resolució de convocatòria, d'acord amb l'article 43.1 de l'ordre de bases reguladores.  
B. No ha aconseguit el 50 % dels punts exigits en la primera part del projecte de la modalitat concreta i, en conseqüència, la puntuació en aquest apartat és zero. De manera que la puntuació només recull l'aconseguida en la resta de les apartats que s'avaluen, de conformitat amb el que preveu el resolc cinqué, punt 2, de la resolució de convocatòria (apartats a a h depenent de la modalitat) i l'article 43.1 de l'ordre de bases reguladores.   
C. El projecte presentat no es objecte d'aquesta modalitat de la convocatòria, segons el sentit del conjunt de la pròpia resolució, concretament del resolc primer, i dels criteris continguts en aquesta.  
D. El sol·licitant no pot ser proposat com a beneficiari per contravindre el que es disposa en l'article 2.2 de l'ordre de bases reguladores.  
E. El sol·licitant no pot ser proposat com a beneficiari per contravindre el que es disposa en el resolc primer, punt 3, de la resolució de convocatòria.  
F. El compliment de l'activitat no està previst dins del període d'aquesta convocatòria.  
G. No haver presentat el sol·licitant la documentació reglamentaria, segons el que disposa el resolc tercer, punt 7.b i punt 8 de la resolució de convocatòria.  
H. No haver acreditat el sol·licitant la seua condició de beneficiari, segons el que preveu el resolc primer, punt 3, de la resolució de convocatòria, per no estar donat d'alta en l'epígraf de l'IAE que correspon a la modalitat en qüestió.  
I. Existeix coincidència entre aquest projecte i un altre ja valorat.  
J. La fitxa pressupostària aportada pel sol·licitant presenta uns ingressos superiors a les despeses.  
K. Sol·licitud presentada fora del termini establit pel resolc tercer, punt 1, de la resolució de convocatòria, és a dir, després del 10.05.2021.  
  
L. L'activitat objecte d'aquest projecte no es desenvolupa dins de l'àmbit competencial de la Generalitat Valenciana (resolc 1r, punt 1, de la resolució de convocatòria).  
M. El sol·licitant no pot ser proposat com a beneficiari per contravindre el que es disposa en el article 2.l de l'Ordre de bases reguladores i el resolc 7, punt 8, de la resolució de convocatòria.  
N. El sol·licitant no pot ser proposat com a beneficiari per tractar-se d'una entitat pertanyent al sector públic instrumental de la Generalitat Valenciana.  
De conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46, de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el DOGV.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar des de l'endemà de la publicació en el DOGV.  
  
València, 26 d'agost de 2021.- El president de l'Institut Valencià de Cultura: Vicent Marzà i Ibáñez.